Появата на първите линейни крайцери е предизвикано от два фактора. Първо, във Великобритания започва строителството на линеен кораб от ново поколение – знаменитият „Дредноут“. Тъй като старите броненосни крайцери, предназначени за взаимодействие с броненосците, не съответстват на новото поколение линкори, е решено да се разработи нов тип броненосен крайцер. Второ, към появата на новия клас има отношение некритичната оценка върху действията на японските броненосни крайцери в хода на Руско-японската война. Военноморските специалисти са под впечатлението за успешното участие на тези кораби в Цушимското сражение. Фактите за слабостта на руската ескадра и тактическата неграмотности на нейното ръководство са просто игнорирани. В резултат на това през 1904 г. британското Адмиралтейство сформира специален комитет за проектирането на броненосен крайцер от нов тип, под ръководството на Джон Арбетнот Фишър, станал тогава пръв морски лорд.